**DECIZIA ETAPEI DE ÎNCADRARE**

 PROIECT

Ca urmare a solicitării de emitere a acordului de mediu adresate de **S.C. MONTREPCOM S.R.L. pentru PREMIER ENERGY S.R.L.,** cu sediul în judeţul Mureş, mun. Târgu Secuiesc, str. Mureşului, nr. 8, pentru proiectul **„Extindere rețea distribuție gaze naturale medie presiune și racordurile aferente pe drumul Valea Lungă, sat Cheia, com. Moieciu, judeţul Brașov**, înregistrată la APM Brașov cu nr. 16492 din 11.12.2023 și cu completările ulterioare înregistrate cu nr. 3909 din 19.03.2024, , nr. 4333 din 27.03.2024, nr. 5059 din 11.04.2024, nr. 5110 din 12.04.2024, nr. 4881 din 10.04.2023, nr. 5239 din 16.04.2024, nr. 6539 din 16.05.2024, nr. 6557 din 16.05.2024 și nr. .......... din ............, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin **Legea nr. 49/2011**, cu modificările si completarile ulterioare;

autoritatea competentă pentru protecţia mediului APM Braşov **decide,**

ca urmare a consultărilor desfăşurate în cadrul şedinţei Comisiei de Analiză Tehnică din data de 24.04.2024, că proiectul **„Extindere rețea distribuție gaze naturale medie presiune și racordurile aferente pe drumul Valea Lungă, sat Cheia, com. Moieciu, judeţul Brașov**, propus a se dezvolta în jud. Brasov, com. Moieciu, sat Cheia (zona drum Valea Lungă) sau identificat prin CF nr. 104852 Moieciu, nr. Cad. 104852 și CF nr. 104853 Moieciu, nr. cad. 104853 conform CU nr. 125 din 24.10.2023 emis de Primaria Comunei Moieciu, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2**,pct. 13, lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate,executate sau în curs de a fi executate, care pot avea efecte semnificative negative asupra mediului;
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:
6. ***Caracteristicile proiectului:***
7. ***dimensiunea și conceptia întregului proiect****:*

Proiectul propus are ca scop extinderea reţelei de distribuţie gaze naturale, existentă pe strada DN 73F, sat Cheia, com. Moieciu şi realizarea a 11 racorduri pentru imobilele situate la nr. 93, 95, 96A, 96B, 96, 87B, 89B, 88F, 88, 87A şi 85.

***Situatia existentă***

Terenurile pe care se va extinde reţeaua de gaze naturale au categoria de folosinţă drum (C.F. nr. 104851-Moieciu, nr. 104853-Moieciu) şi ape curgătoare (C.F. nr. 104852-Moieciu) pe care se află un podeţ ce traversează cursul de apă.

În comuna Moieciu, sat Cheia, strada DN 73F, reţeaua de distribuţie gaze naturale, cu regim de medie presiune, este realizată din conductă PE 100, SDR 11, Dn 125 mm. Imobilele situate în satul Cheia, str. Valea Lungă, nr. 93, 95, 96A, 96B, 96, 87B, 89B, 88F, 88, 87A şi 85, proprietari persoane fizice, nu sunt racordate la reţeaua de distribuţie gaze naturale.

**Situația propusă**

Proiectul își propune extinderea rețelelor de gaze naturale de medie presine la cele 11 obiective prin realizarea următoarelor lucrări:

* extindere conductă de distribuţie gaze naturale PE 100, SDR 11, Dn 125 mm existentă pe strada DN73F, printr-o nouă conductă de distribuţie PE 100, Dn 90 mm, cu Ltotală = 800 m, pe tronsonul 79-79A, ce va subtraversa pârâul necadastrat Valea Lungă;
* cuplare conductă proiectată la conducta de distribuție existentă, printr-un teu redus PE 100, Dn 125/90 mm;
* realizare 11 branşamente din conductă PE 100, SDR 11, Dn 32 mm, cu Ltotală= 56,5 m, din care 4 branşamente vor subtraversa pârâul Valea Lungă.

**Date tehnice subtraversare pârâu Valea Lungă, afluent necadastrat al pârâului Turcu**

1. *Conductă proiectată PE 100, Dn 90 mm*, va subtraversa pârâul necadastrat Valea Lungă, prin săpătură deschisă, montată îngropat şi amplasată amonte faţă de podul existent pe str. Valea Lungă, la distanţa de 0,5 m.

* lungime totală traversare = 12 m;
* lungime traversare albie = 3,5 m;
* debit calcul Q 1% = 40 mc/s;
* cotă nivel apă la Q 1% = 856.9 mdMN;
* cotă talveg = 858.4 mdMN;
* adâncime pozare conductă faţă de cota talvegului = 1.5 m;
* cotă superioară conductă gaze naturale = 856.9 mdMN;
* Hafuiere pentru Q 1% = 1.47 m;
* Cotă inferioară pod = 859.9 mdMN;
* Lungime exterioară pod = 4 m;
* Lungime interioară pod = 3.5 m;

2. *Conducte PE 100, Dn 32 mm (4 branşamente*), vor subtraversa pârâul necadastrat Valea Lungă, prin săpătură deschisă, pe o lungime totală de 38 m, montate îngropat, în conducte de protecţie OL, Dn 4", L=4,5-5 m pentru:

* *imobil nr. 96A*
* lungime totală traversare = 9 m;
* lungime traversare albie = 2.9 m;
* cotă talveg = 839.6 mdMN;
* adâncime pozare conductă faţă de cota talvegului = 1.5 m;
* cotă superioară conductă gaze naturale = 838,1 mdMN;
* Hafuiere pentru Q 1% = 0.87 m;
* *imobil nr. 96B*
* lungime totală traversare = 9 m;
* lungime traversare albie = 3.4 m;
* cotă talveg = 843,0 mdMN;
* adâncime pozare conductă faţă de cota talvegului = 1.5 m;
* cotă superioară conductă gaze naturale = 841.5 mdMN;
* Hafuiere pentru Q 1% = 0.67 m;
* *imobil nr. 88F*
* lungime totală traversare 11 m;
* lungime traversare albie = 3.8 m;
* cotă talveg =856.2 mdMN;
* adâncime pozare conductă faţă de cota talvegului = 1.5 m;
* cotă superioară conductă gaze naturale = 854.7 m;
* Hafuiere pentru Q 1% = 0.93 m.
* *imobil nr. 87B*
* lungime totală traversare =9 m;
* lungime traversare albie = 3,4 m;
* cotă talveg = 857.2 mdMN
* adâncime pozare conductă faţă de cota talvegului = 1.5 m;
* cotă superioară conductă gaze naturale = 855.7 m;
* Hafuiere pentru Q 1% = 0.87 m.

**Lucrarile organizarii de santier**

Executia lucrarilor se va desfasura in succesiunea operatiilor procesului tehnologic de montare a conductei in conformitate cu prevederile NTPEE-2018.

Beneficiarul va asigura antreprenorului avizele, acordurile si autorizatiile necesare executiei lucrarilor in cadrul culoarului de lucru.

Organizarea executiei lucrarilor va avea urmatoarea succesiune tehnologica:

1. predarea amplasamentului

2. achizitia de material tubular din PEHD 100, SDR 11, fitinguri, etc.

3. manipularea, depozitarea si transportul materialului tubular

4. saparea santului pentru conducta

5. insiruirea materialului tubular

6. imbinarea tevilor prin sudura cap la cap sau prin electrofuziune

7. montarea conductei in sant

8. astuparea santului conductei

9. curatirea conductei cu pistoane de curatire

10. efectuarea probelor de presiune

11. montarea posturilor de reglare-masurare

12. intregirea instalatiilor de utilizare

13. receptionarea lucrarilor

14. cuplarea conductelor proiectate la retaua in functiune

15. punerea in functiune (PIF)

Întregul material tubular si fitingurile aferente vor corespunde standardelor si normelor de fabricatie si vor fi insotite de certificate de calitate care se vor pastra pentru a fi incluse in CARTEA TEHNICA A CONSTRUCTIEI.

Materialele si fitingurile necesare executarii lucrarilor trebuie sa corespunda NTPEE-2018.

Accesul se va face din strazile existente in zona.

Localizarea organizarii de santier va fi stabilita de catre constructor, de comun acord cu Primăria loc.Comuna Moieciu, jud. Bistritas. Suprafața necesară organizării de șantier este estimată de către executantul proiectului.

Personalul societatii care se ocupa cu executia, pe durata desfasurarii lucrarilor va fi cazat in unitati destinate acestui scop (hoteluri, moteluri, pensiuni, etc.), iar utilajele folosite se vor gara in spatii proprietate privata, inchiriate de la persoane fizice sau juridice.

***Lucrările de refacere a amplasamentului în zona afectată de execuţia investiţiei****:*

Se prevăd lucrări pentru refacerea cadrului natural astfel încât, după terminarea execuţiei lucrărilor, terenul să se aducă la profilul iniţial.

Astuparea şanţurilor:

* se va aşeza întâi stratul de steril, iar apoi stratul fertil.
* umplerea şanţului se va face în straturi subţiri, cu pământ mărunt şi prin compactare după fiecare strat.
	+ - la astuparea şanţului se va avea în vedere protejarea izolaţiei conductei pentru a nu o deterioara cu corpuri tari.

Compactarea pământului în spaţiile de lângă conductă se va face astfel încât să se evite deteriorarea izolaţiei conductei.

***b)*** ***cumularea cu alte proiecte existente și/sau aprobate:***  nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) productia de deșeuri:***

Deşeurile rezultate din activităţile desfăşurate în etapa de realizare a investiţiei şi pe durata funcţionării acesteia vor fi gestionate (colectare selectivă, transport, valorificare, eliminare), conform prevederilor OUG nr. 92/2021 privind regimul deșeurilor, cu modificările și completările ulterioare.

Pe perioada de executie a proiectului, colectarea si predarea deseurilor se va face catre colectori economici autorizati, conform *OUG nr. 92/2021 privind regimul deseurilor, cu modificările și completările ulterioare* și a *Legii nr. 249/2015 privind modalitatea de gestionare a ambalajelor si a deseurilor de ambalaje.*

**În etapa de construire**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. crt.** | **Tip deseu** | **Denumire deseu** | **Cod deseu (conf. HGR 856/2002)** | **Loc/mod depozitare** | **Loc/mod predare** | **Operatia de valorif./ /eliminare** | **Respons.** | **Cantit. predata** |
| **1.** | Industrial reciclabil - valorificabil | Resturi de conducta din polietilena | 17 02 03 | container | Transport in vederea valorificarii | Valorifi-care prin firme specializate | Resp. cu executiaDiriginte santier Sef CE |  |
| **2.** | Industrial reciclabil- valorificabil | Deseu fier | 17 04 05 | container | Transport in vederea valorificarii | Valorifi-care prin firme specializate | Resp. cu executiaDiriginte santier Sef CE |  |
| **3.** | Inert | Resturi de pamant din sapatura | 17 05 04 | Punct de lucru, grupat si avertizat cu banda alb-rosu sau banda galbena | Eliminare la groapa de deseuri inerte sau locul indicat prin autorizatia de construire emisa de Primaria Constanta | Eliminare prin firme specializate | Resp. cu executia Diriginte santier Sef CE |  |

 ***Deșeurile municipale amestecate*** – deșeuri cod 20 03 01, aprox 30 kg/an, rezultate din activitatea personalului care va executa proiectul, vor fi gestionate de constructor, vor fi colectate selectiv, depozitate temporar în europubele amplasate în locuri special amenajate și vor fi eliminate cu operatorul de salubritate.

***Deșeurile de ambalaje*** (hârtie și carton, materiale plastice) vor fi colectate separat și stocate pe platforma amenajată. Deșeurile de ambalaje reciclabile vor fi colectate separat în vederea reciclării/valorificării, după următoarele coduri: 15 01 01 – ambalaje de hârtie și carton, 2kg/perioada construcției, 15 01 02 – ambalaje de materiale plastice, aprox 1kg/ pe perioada contrucției. Acestea vor fi predate către societăți autorizate cu colectarea lor.

***Deșeurile din construcție*** rezultate la implementarea proiectului vor fi colectate separat după următoarele coduri: 17 02 03 materiale plasitice și 17 04 05 – fier și oțel și vor fi stocate pe platforma special amenajată. Deșeurile generate vor fi valorificate cu societăți autorizate cu colectarea lor.

1. ***Poluarea si alte efecte negative:***

***Protectia calitatii apelor:***

În procesul tehnologic nu rezultă ape uzate.

Pentru implementarea proiectului nu este necesara utilizarea apei, astfel incat alimentarea cu apa a activitatii va ramane aceeasi atat in timpul executiei proiectului, cat si dupa finalizarea acesteia.

Evacuarea apelor generate pe amplasament in timpul executiei proiectului, cat si dupa finalizarea acesteia va ramane aceeasi.

***Protectia calității aerului:***

Surse de poluanţi pentru aer ar putea fi:

* utilajele folosite pentru transportul materialelor sau persoanelor, de aceea se impune ca acestea să funcţioneaze doar în condiţiile în care sunt, fiind verificate din punct de vedere tehnic şi sunt în conformitate cu normele actuale în vigoare privind protecţia mediului.
* gaze rezultate în urma proceselor de îmbinare prin sudură şi în acest scop tehnologiile de sudură folosite sunt omologate ISCIR iar sudorii sunt autorizaţi şi instruiţi din punct de vedere al respectării proceselor de producţie cu respectarea normelor de protecţie a mediului.
* drumul de acces va fi stropit periodic pentru reducerea pulberilor iar cauciucurile camioanelor vor fi curățate la ieșirea de pe amplasamentul proiectului.

Instalaţiile pentru reţinerea şi dispersia poluanţilor în atmosferă;

Limitarea preventiva a emisiilor din autovehicule se face prin conditiile tehnice impuse la omologarea acestora si pe toata durata de utilizare a acestora, prin inspectiile tehnice periodice obligatorii. Vor fi luate toate masurile in vederea limitarii generarii de praf, de catre prestatorul lucrarilor de constructii care va avea in vedere ca utilajele utilizate sa fie corespunzatoare din punct de vedere tehnic si sa nu genereze noxe peste limitele admise. Substantele poluante pentru atmosfera se vor incadra in valorile limita pentru **imisii** stabilite de Lg. nr. 104/2011 si STAS 12574/1987 si in valorile limita pentru **emisii** stabilite de Ord. nr. 462/1993 al MAPM, actualizat 2016

Drumul de acces va fi stropit periodic pentru reducerea pulberilor iar cauciucurile camioanelor vor fi curățate la ieșirea de pe amplasamentul proiectului.

***Protectia impotriva zgomotului si vibratiilor:***

Sursele de zgomot si vibratii sunt reprezentate de utilajele angrenate in realizarea proiectului (unelte si scule de montaj etc.). Cu toate acestea, sursele de zgomot si vibratii vor fi in limitele legale, functionarea lor fiind realizata pe cat posibil in timpul zilei. Muncitorii vor fi dotati cu echipament de protectie la zgomot ori de cate ori este necesar.

Nivelul de zgomot se va încadra în limitele impuse de SR 10.009/2017. Se vor respecta de asemenea prevederile Ord. MS nr. 119/2014, privind aprobarea Normelor de igienă și sănătate publică privind mediul de viață al populației, actualizat 2023;

Protectia impotriva radiatiilor:

Nu este cazul. Pentru implementarea proiectului nu este necesara utilizarea sau stocarea de substante radioactive.

***Protectia solului si subsolului:***

Sursă de poluare a solului şi subsolului o pot constitui conductele, ţevile de gaze naturale neizolate sau izolate necorespunzător. În acest scop se vor lua măsuri de proiectare şi realizare a izolaţiei anticorozive a materialului tubular.

Lucrările şi dotările pentru protecţia solului şi subsolului:

* izolarea ţevilor şi a instalaţiilor montate subteran se va face cu respectarea strictă a prevederilor DIN 30670.;
	+ - izolarea materialului tubular se va face în staţii de izolare şi la locul de lucru în dreptul îmbinărilor şi pentru corectarea unor mici defecte de izolare;
		- izolarea executată pe şantier va avea aceleaşi caracteristici calitative ca şi cea executată în staţie;
		- izolarea materialului tubular se va executa cu polietilenă, deoarece acest sistem de izolare anticoroziv asigură o protecţie superioară a conductelor îngropate, asigură protecţia împotriva agenţilor chimici şi biochimici solubili în apă şi a apei din sol. Durabilitatea sistemului de izolaţie anticorozivă cu polietilenă este de 50 ani, cu condiţia respectării tehnologiei de punere în operă şi exploatare.
		- conform cerinţelor DIN 30670, izolaţia cu polietilenă va fi în execuţie normală, cu grosimea stratului normală, care este echivalentă izolaţiei tip “foarte întărit” în cazul izolaţiei cu bitum.
		- Tehnologie de execuţie presupune:
* topirea materialului polimeric polietilenă în pulbere, pe ţevile din oţel încălzite la cca. 200°C -2500°C;
* răcirea la 120°C -1300°C, apoi se efecuează o înfăşurare elicoidală de 5-7 straturi de folie de polietilenă, suprapuse pe cca.10mm peste cea anterioară;
	+ Condiţii de execuţie:

- se va asigura continuitatea izolaţiei, în staţie;

- suprapunerile în elice să fie de minim 1cm pentru benzile de armare şi de minim 2cm pentru banda de protecţie;

- grosimea să nu difere în nici un punct faţă de grosimea nominală cu mai mult de 2mm.

* + - Verificarea calităţii izolaţiei se va face:

- în timpul execuţiei izolaţiei, în staţie;

-după terminarea izolării se va verifica: aspectul, continuitatea şi caracteristicile de electroizolare;

- după coborârea în şanţ se va verifica: aspectul şi continuitatea.

***Protectia ecosistemelor terestre si acvatice:***

Proiectul nu se intersecteaza cu niciun Sit Natura 2000, iar Conform *Ordinului nr. 2314/2004 privind aprobarea Listei monumentelor istorice, actualizata, si a Listei monumentelor istorice disparute*, proiectul propus nu se afla in vecinatatea monumentelor istorice.

Avand in vedere amplasamentul si natura activitatilor care se vor desfasura, se considera ca lucrarile de instalare si exploatare a panourilor fotovoltaice nu afecteaza ecosistemele tereste si acvatice.

***Protectia asezarilor umane si a altor obiective de interes public:***

*- Identificarea obiectivelor de interes public, distanţa faţă de aşezările umane şi respectiv față de monumente istorice şi de arhitectură, alte zone asupra cărora există instituit un regim de restricție, zone de interes tradiţional etc.*

*În zona proiectului și în imediata vecinătate este domeniu public (strada Principala) și nu sunt monumente istorice și de arhitectură, zone de interes național etc.*

*- Lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public.*

Lucrările nu afectează populația și obiectivele protejate.

Protecţia aşezărilor umane şi a altor obiective de interes public se va realiza în confomitate cu prevederile şi normele tehnice în vigoare, respectând NTPEE 2018

1. ***riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** Nu este cazul.
2. ***riscurile pentru sănătatea umană***

Se vor respecta de asemenea prevederile Ord. MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023, cu modificări și completări ulterioare. Pentru proiect a fost emisă adresa nr. 3724 din 27.03.2024 de către DSPJ Brasov.

***2. Amplasarea proiectelor:***

***a) utilizarea actuala și aprobata a terenurilor:***

În conformitate cu CU nr. 125 din 04.10.2023, eliberat de Primaria Comunei Moieciu, terenul pe care urmează a fi extinsă rețeaua de gaze naturale este situat în intravilanul localității, are o suprafață de 4952 mp și este proprietatea comunei Moieciu, conform extraselor de carte funciară nr. 104851, 104852 și 104853 Moieciu, si are ca folosinta actuala: ”drum” (CF 104851 și 104853) și ”ape curgătoare” (CF nr. 104852);

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul.

 ***c) capacitatea de absorbtie a mediului natural, acordandu-se o atentie speciala următoarelor zone:***

 ***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii și relevante pentru proiect sau în care se considera ca exista astfel de cazuri –*** nu este cazul.

***vii) zone cu densitate mare a populatiei -–*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus pe perioada de execuție a proiectului;

***e)cumularea impactului cu impactul altor proiecte existente și/sau aprobate:*** rețeaua de medie presiune existentă pe DN 73F*.*

***f) probabilitatea impactului –*** redusa, doar pe perioada executarii lucrărilor propuse prin proiect;

***g) debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

***h) posibilitatea de reducere efectiva a impactului –*** *nu este cazul.*

**I. Motivele pe baza cărora s-a stabilit necesitatea neefectuării evaluării adecvate, sunt următoarele:**

* proiectul propus **nu** **intră** sub incidenţa <LLNK 12007 57182 3?2 28 57>art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare.

II. **Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul propus **intră** sub incidența prevederilor art. 48 din Legea apelor 107/1996 conform Avizului nr. ........... din ........... emis de Sistemul de Gospodarire a Apelor Brașov.

 - Conform adresei cu nr. 4519/EPA din 15.04.2024, emisa de S. G. A. Brașov, proiectul propus nu necesita elaborarea SEICA.

 - Se vor respecta condițiile impuse in Avizul de Gospodarire a Apelor nr. ...... din .........., emis de S. G. A. Brasov, respectiv:

1. Se vor respecta prevederile din documentaţia tehnică înaintată spre avizare, precum şi condiţiile din Certificatul de Urbanism;
2. **Elaboratorul documentaţiei tehnice îşi asumă responsabilitatea exactităţii datelor şi informaţiilor cuprinse în prezentul proiect, conform Ordinului M.A.P. nr. 828/2019, Anexa nr. 1, Cap. II. Procedura de emitere a avizului de gospodărire a apelor – art. 9(6);**
3. **La punerea în funcțiune a investiției beneficiarul are obligaţia de a solicita la S.G.A. Brașov, Autorizație de gospodărire a apelor în baza unei documentații tehnice de fundamentare întocmită de către o firmă atestată M.M.A.P., conform Ordinului M.M.A.P. nr. 3147/2023;**
4. **Orice modificare de soluție față de cea avizată duce la obținerea unui nou aviz de gospodărire a apelor, în caz contrar avizul emis este considerat nul;**
5. Beneficiarul lucrării de investiţie, are obligaţia de a obţine celelalte avize şi acorduri necesare emiterii autorizaţiei de construire;
6. Beneficiarul are obligația, conform Legii Apelor nr. 107/1996, să anunțe în scris la S.G.A. Brașov data începerii lucrărilor cu cel puţin 10 zece zile înaintea începerii acestora;
7. Execuția lucrărilor avizate nu va pune în pericol lucrările existente în albiile și malurile cursurilor de apă, precum și execuția altor lucrări hidrotehnice necesare în viitor;
8. Lucrările hidrotehnice afectate accidental de lucrările de investiţie din prezentul act, vor fi aduse la parametrii iniţiali de funcţionare de către beneficiarul lucrării;
9. Este interzisă modificarea sau reducerea secțiunii de curgere a apei în timpul execuției și exploatării lucrărilor care fac obiectul prezentului aviz de gospodărire a apelor;
10. Pe perioada de execuție a lucrărilor, constructorul va permite în caz de necesitate accesul şi intervenția pentru execuția unor lucrări sau acțiuni necesare în caz de inundații, poluări accidentale sau alte situații specifice cursurilor de apă;
11. Pe toată durata de execuție a lucrărilor de investiții, beneficiarul are obligația să asigure scurgerea liberă a apelor și să nu obtureze secțiunea de curgere;
12. Materialul solid rezultat în urma lucrărilor pregătitoare va fi adunat şi depozitat în afara zonei de lucru, fără a afecta amplasamentul altor lucrări ce urmează a se executa în zonă şi scurgerea liberă a apelor de suprafaţă;
13. În timpul execuţiei lucrărilor se interzice depozitarea materialelor, a utilajelor sau a altor echipamente în albia pâraielor sau în zona podurilor. Se interzice depozitarea şi/sau aruncarea deşeurilor de orice fel pe malurile cursurilor de apă sau în albiile acestora.
14. După finalizarea lucrărilor, constructorul va salubriza și igieniza cursul de apă de resturile materialelor rămase;
15. Orice avarie survenită la lucrări în timpul execuției sau exploatării acestora, datorită viiturilor sau a altor evenimente independente de activitatea de întretinere și exploatare a lucrărilor hidrotehnice revine în sarcina constructorului;
16. Pe toată perioada de execuție a lucrărilor se vor lua măsurile care se impun pentru evitarea producerii de poluări accidentale. Orice poluare accidentală produsă de beneficiar va fi anunțată în timp util la Dispecerat SGA Brașov (telefon 0268/414567).

**Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora au început în cel mult 24 luni de la data emiterii acestuia şi dacă au fost respectate prevederile înscrise în aviz, în caz contrar avizul îşi pierde valabilitatea.**

**Nerespectarea prevederilor prezentului aviz, atrage răspunderea administrativă după caz, precum şi răspunderea civilă sau penală, conform prevederilor Legii Apelor nr. 107/1996, cu modificările şi completările ulterioare.**

**Condițiile de realizare a proiectului:**

1. Se vor respecta prevederile OUG nr.195/2005, aprobată prin Legea nr.265/2006 cu modificarile si completarile ulterioare, privind protectia mediului;
2. Se vor respecta prevederile OUG nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile și completarile ulterioare;
3. Pe tot parcursul execuție lucrărilor se vor respecta prevederile legislatiei de mediu în vigoare, conditiile impuse prin toate actele de reglementare emise de autoritatile implicate si proiectul înaintat spre avizare;
4. Se va evita afectarea de catre infrastructura temporara, creata in perioada de desfasurare a proiectului, a altor suprafeţe decât cele pentru care a fost emisă prezenta aprobare de dezvoltare;
5. Drumurile de acces si tehnologice, toate zonele a caror suprafata (invelisul vegetal) a fost afectata, vor fi refacute si vor fi redate folosintelor initiale;
6. Raspunderea pentru refacerea amplasamentului, drumurilor de acces si tehnologice, etc. revine în totalitate titularului de proiect;
7. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa;
8. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
9. Se va evita depozitarea necontrolata a deșeurilor rezultate;
10. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
11. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
12. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
13. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloaceor de transport/utilajelor se vor executa doar la societati autorizate.
14. In vederea mentinerii calitatii aerului, in parametri optimi, in zona amplasamentului, se vor respecta următoarele conditii:
* utilizarea apei, pentru suprimarea prafului in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* pe spatiile verzi, acolo unde, pentru efectuarea lucrarilor, s-a îndepartat stratul vegetal, la finalizarea acestora, vegetatia va fi replantata;
* minimizarea activitatilor generatoare de praf (taiere, spargerea betonului, etc.);
* se vor lua masuri de acoperire, ingradire, inchidere a stocurilor de materiale de constructie sau deșeuri, pentru prevenirea imprastierii cauzata de vant;
* curatarea rotilor vehiculelor care ies de pe santier;
1. Oprirea motoarelor tuturor vehiculelor aflate în stationare, în zona santierului;
2. Respectarea duratei de executie a proiectului astfel incat disconfortul generat de poluarea fonica sa fie cat mai redus ca timp;
3. In cazul unor poluari accidentale proiectantul şi constructorul raspund in solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatice atat pe perioada executiei lucrarilor cat si dupa aceasta;
5. Se vor respecta prevederile HG 1756/2006 cu modificarile si completarile ulterioare privind limitarea nivelului emisiilor de zgomot în mediu produs de echipamente destinate utilizarii în exteriorul cladirilor, fiind admisa doar folosirea echipamentelor ce poarta inscriptionat in mod vizibil, lizibil și de nesters marcajul european de conformitate CE, insotit de indicarea nivelului garantat al puterii sonore;
6. Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
7. Transportul materialelor si transportul utilajelor grele se va realiza pe traseele stabilite, astfel incat sa nu creeze disconfort locuitorilor din zona;
8. Titularul proiectului raspunde pentru refacerea zonelor afectate de implementarea proiectului;
9. Titularul proiectului va respecta programul de lucru impus de Primaria Comunei Harman
10. Terenul afectat temporar de lucrari, va fi adus la starea initiala de utilizare;
11. Organizarea de santier va respecta obligatoriu masurile specifice pentru reducerea si/sau eliminarea efectelor generate de acestea asupra sanatatii umane si mediului înconjurator. Se vor avea in vedere:

• imprejmuirea corespunzatoare a zonelor de lucru, montarea de avertizoare, etc;

• organizarea de șantier se va realiza astfel încât impactului generat de aceasta asupra factorilor de mediu locali pe timpul derulării lucrărilor prevazute prin proiect să fie cat mai redus;

• organizarea de santier va fi amenajată astfel încat sa asigure facilitatile de baza conform prevederilor Legii nr. 50/1991 privind autorizarea lucrărilor de constructii, cu modificarile si completările ulterioare (alimentarea cu energie electrica, alimentarea cu apa pentru asigurarea necesitatilor igienico - sanitare, facilitati pentru depozitarea temporara a materialelor, facilitati pentru personal (baraca birou, vestiare muncitori, punct prim ajutor, toaleta ecologica), imprejmuire cu gard din panouri metalice pentru protectia organizarii de santier si a vecinatatilor), dupa caz;

• intretinerea corespunzatoare a utilajelor/mijloacelor de transport utilizate in lucrarile de constructii in vederea evitarii scurgerilor de combustibili si uleiuri uzate pe sol/apa si de alte substante toxice si periculoase;

• se interzice stocarea temporara și depozitarea carburantilor si substantelor periculoase în zona aferenta amplasamentului;

• in perioada de executie a lucrarilor vor fi stabilite zone de parcare a autovehiculelor si a utilajelor utilizate;

• este interzisa parasirea incintei organizarii de santier cu rotile autovehiculelor si/sau caroseria murdara;

In conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările si completările ulterioare - "Art. 15 alin (2) lit a - «Titularii proiectelor au obligatia de a notifica autoritatea competenta pentru protectia mediului daca intervin elemente noi, necunoscute la data emiterii actelor de reglementare, precum si asupra oricaror modificari ale conditiilor care au stat la baza emiterii actelor de reglementare, inainte de realizarea modificarii»;

Conform art. 21, alin.(4) din OUG. 195/2005 *privind protectia mediului,* aprobată cu modificări și completări prin Legea nr. 265/2006, cu modificările și completările ulterioare ”**raspunderea pentru corectitudinea informatiilor puse la dispozitia autoritatilor competente pentru protecţia mediului și a publicului revine titularului** **proiectului**”.

Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit .

Vor fi respectate, în integralitate condițiile impuse prin Aviz de gospodărire a apelor nr. 146 din 07.07.2022 emis de SGA Brașov.

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

Pentru legalitatea si autenticitatea documentelor depuse la dosar se face raspunzator titularul proiectului.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într - un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându - se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A., ȘEF BIROU C.F.M.,**

**Liliana Cristina COPACEA Daniel BORDEI**

**ÎNTOCMIT:**

**Consilier Cristiana FĂLTICEANU**